Kilo-
kilo (žymima k) – SI sistemos priešdėlis, reiškiantis daugiklį 103 arba 1000. Pvz.: 1 kilometras = 1000 metrų (arba 1 km = 1000 m) 1 kilovatas = 1000 vatų (arba 1 kW = 1000 W) 1 kilobaitas = 1000 baitų (ne 1024). SI sistemos pagrindas yra 10, ne 2. Visgi žodis „kilobaitas“ dažnai naudojamas ir 1024 baitų prasme nors oficialus pavadinimas turėtų būti angl. kibibyte – kibibaitas. Priešdėlis kilo- kilęs iš graikų kalbos žodžio χίλιοι (khilioi) 'tūkstantis'. Kai dydis yra kėliamas laipsniu, bet koks daugiklį reiškiantis priešdėlis yra laikomas dydžio dalimi, todėl taip pat turi būti keliamas laipsniu. Pvz., (10 km)2 = 100 km², kur 1 km² reiškia vieną kvadratinį kilometrą. Kadangi viename kilometre yra 1000 m, 1 km² = (1000 m)2 = 1 000 000 m² = 106 m², o ne 103 m². Panašiai yra ir su kubiniais kilometrais: 1 km³ = (1000 m)3 = 1 000 000 000 m³ = 109 m³.